અમદાવાદની વાત કરીએ લગભગ સમગ્ર અમદાવાદમાં વરસાદ મન મૂકીને વરસ્યો છે. અમદાવાદના એવા વિસ્તારો કે જ્યાં હંમેશા પાણી ભરાઇ જવાની સ્થિતિ સર્જાય છે તેમાં હાટકેશ્વર, ખોખરા, કાંકરીયાથી દિવાનબલ્લુભાઇ શાળા, પ્રેમદરવાજા, ગિરધરનગર, સિવિલ, અસારવા, ચમનપુરા વગેરે વિસ્તારોનો સમાવેશ થાય છે, આ તમામ વિસ્તારોમાં પાણી ભરાઇ ગયા છે. જેના કારણે સ્થાનિક રહીશોને ભારે હાલાકીનો સામનો કરવો પડી રહ્યો છે. આ ઉપરાંત બાપુનગર, કાલુપુર અને શારદાબેન હોસ્પિટલ વિસ્તારમાં ખૂબ જ પાણી ભરાયાની સ્થિતિ સર્જાઇ છે.